GiliGold/VAD_KnessetCorpus huggingface dataset:
אברהם מיכאלי: אבל עדיין אני רוצה שמערכת בתי המשפט יהיו בתמונה ושלא יגידו לי שאין להם יכולת.
אברהם מיכאלי: כשאתם סוגרים תיק או מקבלים החלטה באותו יום, יש לכם את אותה החלטה שיש במזכירות.
<ענת אסיף גיל: נכון.
<ענת אסיף גיל: חשוב שלא יצטייר כאן
<ענת אסיף גיל: כאילו יש ממשק עם מערכת בתי המשפט שלא עובד או שיש בו תקלות.
אברהם מיכאלי: תקלות היו.
<ענת אסיף גיל: אבל לא בהקשר של מערכת בתי המשפט כי מערכת בתי המשפט מלכתחילה לא הוגדרה כשותפה לבניית מערכת מנ"ע.
<ענת אסיף גיל: מה שעלה כאן בדיון הקודם, ואני מניחה שזה מה שאתם הבנתם ויחזרו אליו, זה שיכולנו לטייב את המידע מהמערכת לו היא היתה מוזנת גם בממשק מול מערכת בתי המשפט כי למרות שכמו שאתה אומר בעצם בפרקליטות יש את המידע המקביל כי הפרקליטים צריכים ללכת לבית המשפט אז יש את התאריכים ואת ההחלטות וכו', הניסיון מראה שמערכת נת"ע משפט היא מערכת מאוד מאוד משוכללת ורמת ההזנה בה מבחינת המידיות היא טובה.
<ענת אסיף גיל: לכן, זה משהו ששווה לבדוק אותו.
אברהם מיכאלי: עו"ד ברקו, אתה איתי?
<ענת אסיף גיל: כן, מה שאני אומרת הוא יודע עוד לפני שאמרתי.
אברהם מיכאלי: אם המערכת טובה ומשוכללת, מה הבעיה לחבר את הנהלת בתי המשפט לשולחן העגול?
<ענת אסיף גיל: זה לא שולחן עגול.
<ענת אסיף גיל: שוב, זה לא השולחן העגול של ה- - -
<מאיר ברקוביץ: הנהלת בתי המשפט טוענים שלא חל עליהם החוק.
<ענת אסיף גיל: זה ממשק חדש שצריך ברמה המאוד מאוד עקרונית לגייס אותם לעניין הזה.
<ענת אסיף גיל: החוק לא מחייב אותם.
אברהם מיכאלי: השאלה היא האם נדרש תיקון חקיקה בשביל שהם יהיו בתמונה או שזה הסכמות פנימיות?
<עו"ד כרמית פולק-כהן: אנחנו סבורים שאם הוועדה תזמן אותם ואולי תדרוש מהם.
<עו"ד כרמית פולק-כהן: על פניו, כמו שענת אומרת, אם יש להם את המערכת והמערכת הטובה ביותר ועל פניו לא אמורה להיות בעיה להזין את המידע.
<עו"ד כרמית פולק-כהן: ולכן, אם עד עכשיו הטענה היתה שיש איזושהי בעיה, שיש איזשהו קושי, על פניו - - -
<ענת אסיף גיל: אבל אל תניחו מה הם טענו וגם אל תניחו שאמרתי שאין בעיה.
<עו"ד כרמית פולק-כהן: לא, אני לא מניחה.
<עו"ד כרמית פולק-כהן: אני רק אומרת לזמן אותם - להיפך.
אברהם מיכאלי: לא לנהל פה ויכוח.
אברהם מיכאלי: מה שהבנתי כרגע והבנתי את זה גם בפעם הקודמת ולכן אמרנו שהם יהיו פה היום, והבנתי שיש תקלה שהם לא באו לפה, היתה התייחסות אליהם ואמרו שהם כאילו לא קשורים לחוק - בסדר.
אברהם מיכאלי: מצד שני, רוצים שהתוצאה תהיה טובה ומועילה לכולם.
אברהם מיכאלי: אנחנו ניזום איתם דיון בעניין הזה אפילו בלי קשר לישיבה גדולה שנקיים כדי שהם יוכלו להגיד לנו איפה ההסתייגויות שלהם, אם בכלל, בקטע של שיתוף פעולה.
אברהם מיכאלי: אם הם יגידו שאין בעיה כי זה לא דורש תקציבים ולא כלום, לדעתי, בסך הכול הפרקליטות נמצאת במערכת כבר והיא מקבלת, יכול להיות שהחיבור איתם צריך להיות חיבור הכי פשוט והכי קל, אלא אם כן אתם לא צריכים אותם.
<מאיר ברקוביץ: לא, לא.
<מאיר ברקוביץ: אני רוצה להגיד כדי שיהיה ברור.
<מאיר ברקוביץ: אנחנו לא קובעים מה הפרשנות, אם חלים, לא חלים.
<מאיר ברקוביץ: את זה הם יצטרכו להסביר.
אברהם מיכאלי: אנחנו נקבע את הפרשנות.
<מאיר ברקוביץ: לפי מיטב הבנתנו, בנתונים הממוחשבים שיש בהנהלת בתי המשפט במערכות שיש להם היום שהן לא המערכות שהיו להם בזמן שהחוקים האלה חוקקו, יש מידע שהיה יכול להיות מאוד חשוב, זמין ועדכני לצורך מערכת מנ"ע.
<מאיר ברקוביץ: אם הם יתממשקו למערכת מנ"ע, ביחד נעשה את מה שאנחנו צריכים ביחד כדי להתממשק, זה יכול להועיל מאוד לעדכון המידע.
<בת עמי ברוט: אני רוצה להבהיר בעניין הזה שאפשר אולי לדמות את זה לדרך ודרך עוקפת, דרך ישירה ודרך עוקפת.
<בת עמי ברוט: הנתונים שנמצאים במערכת של בתי המשפט זה בעצם הדרך הישירה.
<בת עמי ברוט: ברגע שנתון כזה מוזן, דיון, ביטול דיון וכו', זה מיד ייכנס למערכת.
אברהם מיכאלי: זה גם הכי אמין.
<בת עמי ברוט: כאשר הנתונים האלה עוברים לפרקליטות עלולות לקרות תקלות כי נשמט משהו.
אברהם מיכאלי: מסכים איתך.
<מאיר ברקוביץ: היום אתה מחכה שהפרקליט יזין אצלו במערכת ואז זה יעבור.
אברהם מיכאלי: אני מבין, אני יודע – בוודאי.
<בת עמי ברוט: אם המזכירות או הפרקליט יזין או ידווח על התיק, ברגע הראשון שיוצא פסק דין, יוצא פסק דין הוא נמצא במערכת בתי המשפט.
<בת עמי ברוט: זה יכול להיות מוזן באופן ישיר ומידי.
אברהם מיכאלי: עו"ד ברוט, בדיוק על זה התחלנו לדבר בפעם הקודמת ואמרנו שצריך לעבוד פה גם בהיגיון.
אברהם מיכאלי: אם עד עכשיו לא עירבו אותם ולא קישרו אותם אז נקשר אותם.
אברהם מיכאלי: אם צריך תקנה, חקיקה, נעשה את זה.
מיכל רוזין: האם הם ממוחשבים באופן שאתם חושבים שהם ממוחשבים?
<מאיר ברקוביץ: הם ממחושבים הרבה יותר טוב.
מיכל רוזין: לנו היתה בעיה קשה מאוד איתם בפילוח תיקים.
מיכל רוזין: הם טוענים שהם לא ממוחשבים.
אברהם מיכאלי: מיכל, יש להם את הנתונים הכי ישירים.
אברהם מיכאלי: הם המקור הראשוני של הדיון.
מיכל רוזין: ברור, רק הם לא - - -
<בת עמי ברוט: גם בפסקי הדין אני רוצה לומר שהיום למעשה המערכת מקבלת את המידע לגבי פסק דין שניתן שהוא מאוד מאוד משמעותי מן הסתם לנפגעי עבירה רק אחרי שהפרקליט דיווח על התיק.
<בת עמי ברוט: הפרקליט צריך לדווח על התיק תוך שבועיים.
<בת עמי ברוט: זאת אומרת, במקום שברגע שניתן פסק הדין ונכנס למערכת בתי המשפט נפגע העבירה יוכל להיות באותו יום מיודע על זה, זה יכול לקחת פרק זמן גם של שבועיים, לפעמים בתקלות גם יותר.
אברהם מיכאלי: אני לא רוצה כרגע לענות תשובה במקומם, אבל יכול להיות שיש לזה גם משמעות של צד נוגע בדבר, לא נוגע בדבר וכו'.
אברהם מיכאלי: אני מוכן יחד עם משרד המשפטים, עם הנהלת בתי המשפט, יחד עם עו"ד ברקו, לקיים את הדיון הפנימי הזה בינינו.
אברהם מיכאלי: אני מוכן לזמן פה את הדיון אליי כאן בוועדה, לא דיון פורמלי של הוועדה, כדי לבחון את ההשלכות של זה.
אברהם מיכאלי: לדעתי, זה עניין של תיאום וצריך להשיג את התיאום הזה.
אברהם מיכאלי: אם יגידו לי שזה בלתי אפשרי בלי תיקון, תקנות, חקיקה, גם לזה נדאג.
אברהם מיכאלי: אני אדבר עם מי שצריך לדבר בהנהלת בתי המשפט או במשרד המשפטים שהם ייזמו את זה כדי שהדבר הזה יהיה בסוף במעגל של תיאום.
אברהם מיכאלי: אני רוצה דיווח על החלטה שניתנה.
אברהם מיכאלי: יש להם מחשב שמדווחים מה היתה ההחלטה.
אברהם מיכאלי: אם בזה הם לא מסוגלים לעמוד אז אני כבר - - -
מיכל רוזין: שווה לשאול אותם למה זה קשה.
אברהם מיכאלי: אני כרגע שומע דווקא שהנתונים שלהם הם נתונים יותר עדכניים ויותר טובים.
אברהם מיכאלי: גברת חג'ג', בבקשה.
אברהם מיכאלי: לגבי הדיווחים של בתי המשפט – נכון, יש גם יוצאים מהכלל.
אברהם מיכאלי: אבל בדרך כלל המשפחות נמצאות ויודעות את גזר הדין.
אברהם מיכאלי: אבל כשיש ערעור לעניין אני יכולה באופן אישי להגיד לך שאני הלכתי הביתה וידעתי שהסיפור נגמר ורק במקרה נודע לי שערערו לעליון, לגמרי במקרה.
אברהם מיכאלי: כן, זה בדיוק התקלה של הדיווח.
אברהם מיכאלי: שוב, הנהלת בתי המשפט לא עובדת לבד במערכת הזו.
אברהם מיכאלי: כשמגישים ערעור יש פרקליטות, יש סניגור.
אברהם מיכאלי: התקלות שהיו - מה שהסביר לנו קודם עו"ד ברקו שהדברים האלה לא הוזנו למערכת והמערכת גם לא ידעה.
<אילנה חג'ג': עדיין לא הוזנו.
אברהם מיכאלי: כרגע הניסיון החדש ואת זה נבחן בעוד כמה ימים, שבועות.
אברהם מיכאלי: גברת לרה, אני רוצה לשבח את היוזמה שלכן לבוא ולקיים את הדיון הזה.
אברהם מיכאלי: הדיון הזה היה גם הכרחי מבחינתנו ככנסת וגם אתן כמשפחות נפגעות שאתן באות ומתלוננות על דברים כאלה.
<אילנה חג'ג': אנחנו רוצות באמת לשבח ולהודות לכם.
<אילנה חג'ג': אנחנו מרגישות שמישהו שומע.
אברהם מיכאלי: השבחים לכל חברי הכנסת ולוועדת חוקה.
<אילנה חג'ג': לכולם, לא אמרתי שמות - כל האנשים פה, כולל ברקו והצוות שלו.
<אילנה חג'ג': לפחות מישהו רואה ושומע ומתייחס אלינו, וזה חשוב.
<לרה צינמן: כן, כי זעקנו את זעקתנו עוד משנת 2006 וכל פעם התעלמו.
<לרה צינמן: הפעם אנחנו מרגישים שזה הגיע באמת לשלב רציני.
דוד אזולאי: מי אמר שבכנסת לא שומעים ולא עובדים?
<אילנה חג'ג': אנחנו נגיד להם שרואים ושומעים.
<לרה צינמן: לגבי הגשת הערעור - האם גם הנהלת בתי המשפט תזין את הגשת הערעור?
<ענת אסיף גיל: הגשת ערעור מגיע מפרקליטות המדינה וזה נמצא.
<ענת אסיף גיל: ברגע שיעלה הממשק המשופר עם הפרקליטות זה שם.
<לרה צינמן: אז הממשק המשופר של הפרקליטות הוא - - -
<ענת אסיף גיל: כולל את פרקליטות המדינה, את הערעורים, דיונים נוספים.
<לרה צינמן: כי פה באמת מה שציינה אילנה.
<לרה צינמן: אני גם רוצה להגיד שאנחנו מדברים כאן רק בדבר ספציפי - מערכת מנ"ע.
<לרה צינמן: אבל יכול להיות שבהמשך, אולי במושב הבא, יגיע הזמן גם לדון בהיבט רחב יותר על יישום חוק זכויות נפגעי עבירה.
אברהם מיכאלי: אמרנו גם בדיון הקודם שאני אתן לכם באמת לקיים דיון אחר, נוסף, בסוגיות האחרות שעולות מהחוק הזה.
<לרה צינמן: יש היבטים שלא נוגעים למערכת מנ"ע.
אברהם מיכאלי: אני רוצה למצות סוגיה אחת כדי שנדע שלפחות איתה התקדמנו.
אברהם מיכאלי: אנחנו בוודאי ניתן גם לסוגיות האחרות לעלות והפיקוח שלנו יהיה גם בקטע הזה.
<לרה צינמן: וגם האמירה שזה מדינה שרק נולדה - בכל זאת, החוק חוקק ב-2001.
<לרה צינמן: 13 שנים מאז.
<לרה צינמן: הוא ממש לא תינוק.
אברהם מיכאלי: את צודקת, אבל החוק הזה לא הופעל מידית.
אברהם מיכאלי: הוא נדחה כמה שנים.
אברהם מיכאלי: עד שנכנס לתוקף כבר עברו ארבע-חמש שנים – מ-2001 עד 2005.
אברהם מיכאלי: משרד הרווחה, אתם כרגע בתמונה מבחינת קשר ביניכם?
אברהם מיכאלי: בפעם הקודמת אמרנו שהם לא היו כל כך מחוברים למערכת.
<מאיר ברקוביץ: לא, אמרנו שיש שלושה דברים שאין להם התממשקות למערכת ואנחנו לא מקבלים את המידע: אחד, זה הנהלת בתי המשפט שדיברנו עליו.
אברהם מיכאלי: נטפל בזה.
<מאיר ברקוביץ: השני, משרד הבריאות.
אברהם מיכאלי: משרד הבריאות לא נמצאים פה.
אברהם מיכאלי: אנחנו נדאג לזה שהם יגיעו גם לדיון.
<מאיר ברקוביץ: השלישי שאני לא אומר אם צריך להיות או לא, יכול להיות שצריך דיון מקצועי יותר רחב, אבל השלישי זה אנשים שנמצאים בתוך מעונות נעולים על-פי צו.
<מאיר ברקוביץ: הרי רוב הקטינים שנשפטים הם לא נמצאים בשב"ס, הם נמצאים במעונות נעולים ואין ממשק שמעביר מידע מהמעונות הנעולים.
אברהם מיכאלי: לכן, אני שמח שנמצאת איתנו פה הגברת לוין.
אברהם מיכאלי: אגב, אתם ישבתם בשולחן העגול?
<רחל איגר לוין: ברקו ואני מדברים באופן קבוע על כל הסוגיות.
אברהם מיכאלי: לא, בסוגיה הזו של מנ"ע.
אברהם מיכאלי: בפעם הקודמת היתה תקלה שכנראה לא הוזמנתם או משהו שלא הייתם פה בדיון אצלנו.
<מאיר ברקוביץ: אמרתי, עם כל גוף ממשלתי ישבנו בנפרד.
<מאיר ברקוביץ: השולחן העגול - עשינו אותו דווקא עם כל הארגונים הלא ממשלתיים שלא קשורים לפה.
<רחל איגר לוין: החלק שצריך לדבר עליו לגבי המעונות כיוון שזה קטינים לגבי איזה מידע אפשר להעביר על קטינים למערכת הזו, זה מה שעלה פה בדיון הקודם.
<רחל איגר לוין: זה עדיין אותה סוגיה שלגבי קטינים אנחנו צריכים לשמור על חיסיון מידע.
<רחל איגר לוין: זו סוגיה בפני עצמה.
<רחל איגר לוין: לא חושבת שכרגע נפתור את זה.
<רחל איגר לוין: לגבי המידע שאנחנו מקבלים ממשפחות הנפגעים - אנחנו בתוך משרד הרווחה בכל נקודה שבה פוגשים את המשפחות כן מבררים האם הם קיבלו את הקוד ואם יש קשר עם המערכת.
<רחל איגר לוין: במידה ולא, אנחנו לוקחים על עצמנו את האחריות להיות בקשר גם עם משרד המשפטים וגם עם הצוות של ברקו כדי לתת מידית למשפחות את המידע.
<רחל איגר לוין: זה מתחיל כבר בחקירות ילדים ואחר כך גם בנושא של תסקירי נפגע.
<רחל איגר לוין: שוב, אם יפתרו את בעיית החיסיון עדיין יהיה לנו את הקטע של שיח של מחשבים, אבל זה כבר בשלב אחר.
<מאיר ברקוביץ: החיסיון הוא לא שונה אם זה בשב"ס או ב- - -
אברהם מיכאלי: מה זאת אומרת "אם יפתרו"?
אברהם מיכאלי: אנחנו כרגע אמורים להפעיל את המערכת הזו על-פי חקיקה.
אברהם מיכאלי: כל מה שנוגע אליכם לגבי חיסיון זה אמור היה להיפתר בזמנו באמצעות החקיקה.
אברהם מיכאלי: השאלה היא מה מונע מכם.
אברהם מיכאלי: אני רוצה לשמוע מכם איזה כלים נוספים אתם רוצים שניתן לכם כדי להפעיל את המערכת הזו כי המשפחות מצפות למידע ולעדכון.
<ענת אסיף גיל: רק לדייק שהודעות על מה שקורה עם הנער שמרצה את עונשו או דרך הטיפול במעון זה לא הודעות שמחויבות לפי החוק.
אברהם מיכאלי: ואם הוא יוצא לחופשה?
<ענת אסיף גיל: גם לא.
<ענת אסיף גיל: החוק מדבר על הודעות לגבי מהלך מאסר בשירות בתי הסוהר לגבי - - -
אברהם מיכאלי: איזה קשר אנחנו מצפים במערכת מנ"ע במשרד הרווחה?
<ענת אסיף גיל: "מצפים" - זה עניין עקרוני שצריך לדון.
<ענת אסיף גיל: אני בטוחה שמשפחה או נפגע שהפוגע שלו הוא קטין שנשלח למעון, חשוב לו מאוד לדעת הכול בדרך כלל, אותו הדבר.
<ענת אסיף גיל: אבל אני אומרת מבחינת החיוב בחוק.
<ענת אסיף גיל: זה לא שיש כאן חוק שמשרד הרווחה לא מיישם.
<ענת אסיף גיל: יש כאן משהו שיכול להיות שצריך להשלים אותו ולבדוק איך עושים את זה.
אברהם מיכאלי: אם אנחנו לא נתמודד עם זה, משפחות בטח לא יכולות להתמודד עם זה.
מיכל רוזין: זו שאלה וזו שאלה שהיא לא רק טכנית.
אברהם מיכאלי: ודאי, היא מהותית.
אברהם מיכאלי: אם כך, או שאתם כמשרדי ממשלה תיזמו דיון או שאנחנו ניזום דיון כי הי א סוגיה משפטית רגישה מאוד.
אברהם מיכאלי: אני מבין שהם לא יעשו משהו שאסור להם לעשות את זה.
אברהם מיכאלי: מצד שני, אם השארנו פה לקונה שאנחנו גם לא יודעים איך לפתור אותה - - -
<מאיר ברקוביץ: אין פה משהו שאסור, יש פה משהו שאין חובה לעשות אותו לפי החוק.
<מאיר ברקוביץ: אם רוצים שזה ייעשה למרות שזה לא מחויב על-פי החוק צריך לראות שהם ערוכים מחשובית.
<מאיר ברקוביץ: אין בעיה של חסיונות או של משהו כזה כי בסופו של דבר המידע עובר בראשי תיבות בדיוק בגלל הבעיות האלה של החיסיון.
<מאיר ברקוביץ: גם כשעובר מידע על מישהו שבשב"ס, אותו חיסיון יש על מישהו שנמצא בשב"ס במעון נעול.
<מאיר ברקוביץ: אבל מאחר וזה לא חל עליהם אז הם לא עשו את הפיתוחים לצורך העניין הזה כנראה.
<מאיר ברקוביץ: אם רוצים לעשות את זה צריך לראות קודם כל שזה בכלל חל או שיש רצון.
אברהם מיכאלי: המשפחות מצפות למידע שאותם מעניין על-פי חוק לקבל גם ממשרד הרווחה.
אברהם מיכאלי: אני מבקש, אתם תעלו את הקשיים שלכם ואנחנו ככנסת נבחן באיזה מסגרת נפתור אותם כי לא נשאיר את הבעיה שהמשפחה תתקשר אליכם או אליכם ויתחילו להתווכח איתכם.
אברהם מיכאלי: אני לא רוצה שזה יקרה.
אברהם מיכאלי: אנחנו ככנסת נפתור את העניין מה מותר ומה אסור ונגיד גם מראש למשפחות מה לא יקבלו.
אברהם מיכאלי: אנחנו נהיה פה מאחורי ההחלטה הזו, זה לא ויכוח בין רשות לאזרחים.
<ענת אסיף גיל: אדוני, האם אני יכולה להציע משהו?
אברהם מיכאלי: אני גם מצפה מכם, ממשרד המשפטים, לעזור לנו בזה ושתרכזו לי את זה.
<ענת אסיף גיל: או, בדיוק.
<ענת אסיף גיל: גם איתך אני בטלפתיה.
אברהם מיכאלי: בכל ועדה אני מפיל עליכם את התיק.
<ענת אסיף גיל: לא, להיפך.
<ענת אסיף גיל: רציתי באמת להציע.
<ענת אסיף גיל: מכיוון שהיה קודם נושא הנהלת בתי המשפט שהרמת את הכפפה ואמרת שתעשה דיון, אני מציעה גם בגלל באמת שבמשרד המשפטים מרוכזים רפרנטים שעוסקים בכל התחומים המשיקים של נוער.
<ענת אסיף גיל: אני לוקחת על עצמי לזמן על זה דיון אצלנו עם כל הגורמים הרלוונטיים.
<ענת אסיף גיל: גם היתה בעבר הצעת חוק פרטית בעניין הזה שלא התקדמה.
<ענת אסיף גיל: אני יכולה לנחש בגלל התנגדות ממשלתית כי לא היינו ערוכים לזה או משהו דומה לזה.
<ענת אסיף גיל: אני לוקחת על עצמי.
<ענת אסיף גיל: אנחנו נעשה על זה דיון ואנחנו נעדכן אתכם.
אברהם מיכאלי: כך צריך לעבוד.
אברהם מיכאלי: כנסת צריכה ליזום דברים יחד עם הגורמים.
<ענת אסיף גיל: כן, לגבי מידע ממשרד רווחה לנפגעים על קטינים ששוהים במעונות.
אברהם מיכאלי: וגם על הנהלת בתי המשפט.
<ענת אסיף גיל: לעניין הנהלת בתי המשפט אני כבר עשיתי איזשהו מהלך, אבל מכיוון שהוא מאוד מאוד ראשוני אין לי מה לעדכן.
אברהם מיכאלי: אנחנו ניזום דיון.
<ניצן רוזנברג: לגבי משרד הרווחה - המידע היום לא מועבר או שהוא לא מועבר באמצעות מערכת מנ"ע?
<ענת אסיף גיל: לא מועבר.
<ענת אסיף גיל: גם אין חובה לפי החוק וגם אין הבנייה של התהליך הזה, אין.
<ענת אסיף גיל: אני מניחה שאם יש נפגע עבירה או משפחה שמאוד מאוד יושב להם והם רוצים והם ירימו את הטלפון הם ימצאו מאיפה לקבל את המידע מאוד בסיסי של חופשה.
<ענת אסיף גיל: אבל זה לא בשגרה, זה לא למה שאנחנו מכוונים.
<ניצן רוזנברג: לגבי משרד הבריאות - אני חשבתי שיש איזשהו הסדר שונה בחוק שהם מקבלים את המידע לא באמצעות המערכת.
<ענת אסיף גיל: את צודקת.
<ענת אסיף גיל: משרד הרווחה ומשרד הבריאות זה שני דברים שונים.
<ענת אסיף גיל: משרד הבריאות כן נמצא בתוך החוק.
<ענת אסיף גיל: הוא במפורש ובהחלטה פוזיטיבית לא נמצא דרך מערכת מנ"ע אלא נמצא בזה שצריך לפנות למנהל שירותי בריאות הנפש או למנהל בית החולים בבקשה להיות מעודכן על מה קורה עם הנפגע.
<ענת אסיף גיל: אם אתם רוצים מעבר לזה לשמוע איך זה עובד וכו' יש את הנפגעים, אבל צריך גם את משרד הבריאות.
אברהם מיכאלי: הנה, איך המשפחות בפועל?
אברהם מיכאלי: גברת לרה, האם אתם נתקלתם בארגון?
<ניצן רוזנברג: אנחנו לא יודעים אם יש בעיה בכלל.
אברהם מיכאלי: יש בעיה, בטח שיש בעיה.
אברהם מיכאלי: איך המשפחות מקבלות את המידע?
אברהם מיכאלי: נניח שמערכת מנ"ע זה כתובת, משטרה, חוק, טופס, נקודה.
אברהם מיכאלי: האם מישהו מהמשפחות פנה אליכם או שנתקלתם אתם בקושי בקבלת מידע ממשרד הבריאות שהם לא רוצים לתת, כן רוצים לתת.
<לרה צינמן: כן, בוודאי.
<לרה צינמן: לא שהם לא יודעים.
<לרה צינמן: הקצר הוא שהמשפחות לא יודעות.
אברהם מיכאלי: לא יודעות, זה בדיוק הנקודה.
אברהם מיכאלי: זה גם תקלה.
<לרה צינמן: היה, למשל, רצח מזעזע של ציפורה נחמו ב-2009 על-ידי מישהו שממש ישר אושפז, לא הועמד לדין.
<לרה צינמן: משפחתו היתה מנותקת מאיתנו.
<לרה צינמן: רק אחרי שאנחנו מיוזמתנו התקשרנו לאחד מבני המשפחה ואז נודע לו שהרוצח שמאושפז יוצא כל חודש לחופשה של 72 שעות.
<לרה צינמן: הוא לא ידע על זה כלום.
אברהם מיכאלי: המשפחה לא ידעה.
אברהם מיכאלי: דורית, אנחנו יושבים פה ושומעים את הכשלים שיש בדיווח.
אברהם מיכאלי: זאת סוגיה מאוד חשובה.
<דורית ואג: אנחנו בזימון עבדנו על המידע של מנ"ע.
<דורית ואג: אין בעיה להרחיב את זה.
אברהם מיכאלי: לא מדברים כרגע על הדיון של היום אלא כדי שבסוף נכסה את הכול.
<לרה צינמן: אם אפשר לחבר את ההנחיות למערכת.
אברהם מיכאלי: אני אתייחס גם לזה ונזמן גם את אנשי משרד הבריאות לדעת איך אנחנו יכולים לעבוד מולם כדי שנוכל לקבל את המידעים הנכונים.
<דורית ואג: לרה הסבירה שהבעיה היתה שהמשפחה לא ידעה שהיא יכולה לפנות, אז הכשל הוא לא במשרד הבריאות.
<דורית ואג: זה קודם.
אברהם מיכאלי: הכשל הוא שאין קשר בין משרד הבריאות לאזרח.
<דורית ואג: לא, מישהו היה צריך ליידע אותם שמאחר והבן אדם לא מועמד לדין הוא אושפז, הכתובת שלהם זה משרד הבריאות.
<לרה צינמן: המלכוד הוא בחוק זכויות נפגעי עבירה שאין חובה אקטיבית ליידע בנושא של משרד הבריאות.
אברהם מיכאלי: אנחנו מבינים שיש כמה דברים שבזמנו כנראה לא כיסו את זה.
אברהם מיכאלי: תפקידנו לבדוק.
אברהם מיכאלי: אגב, אני מבין שהחוק הזה תוקן פעם אחת במשך כל השנים.
<עירית בוטון אלוני: עירית ממרכז נגה.
<עירית בוטון אלוני: שוב, אני רוצה כמובן להצטרף לברכות.
<עירית בוטון אלוני: אנחנו גם ברכנו באותה ישיבה מוקדמת גם את ראש מדור ואת צוותו כמובן, לא רק על המערכת אלא על רוח הדברים שהכול מתנהל.
<עירית בוטון אלוני: הבנו גם שהדברים מתקדמים בשלבים.
<עירית בוטון אלוני: בדיון הקודם התייחסנו לצורך בשפות נוספות.
אברהם מיכאלי: זה בדיוק הנקודה שרציתי להעלות כרגע, טוב מאוד.
אברהם מיכאלי: תעלי את זה.
אברהם מיכאלי: שאלנו איך עונים לכל אלה שפונים בשפה שהיא לא עברית אלא בשפות כמו: ערבית, אמהרית, רוסית.
<עירית בוטון אלוני: ערבית, אמהרית, שפות נוספות.
<עירית בוטון אלוני: אני כמובן מצטרפת לעניין של הנהלת בתי המשפט.
אברהם מיכאלי: ברקו, איך עניתם על הסוגיה הזאת?
<רונית פלץ: לגבי שפות - מלכתחילה התוכנית היתה להעלות את המערכת החדשה, לראות שהכול בסדר.
<רונית פלץ: ברגע שכולם מרוצים מהמערכת ואין תוספות לתרגם אותה.
<רונית פלץ: פשוט אין טעם לתרגם מערכת לפני שהיא יציבה ואין תיקונים.
<רונית פלץ: אני מדברת על המערכת החדשה.
<רונית פלץ: פשוט לתרגם את זה לעוד שפות.
אברהם מיכאלי: את אומרת שצריך לחכות עוד חודש-חודשיים כדי לראות איך זה נכנס לעסק.
<רונית פלץ: כן, כי יבוא מישהו ויגיד: צריך להוסיף את זה, לתקן את זה.
<רונית פלץ: התוכנית היא לתרגם את המערכת לעוד ארבע שפות.
<רונית פלץ: זה יהיה: עברית, אנגלית, ערבית, רוסית ואמהרית.
מיכל רוזין: צפי, זמן.
<רונית פלץ: קשה לי.
<רונית פלץ: בהנחה שעוד חודשיים-שלושה כולם אומרים הכול בסדר, אפשר להתחיל לעבוד על זה.
<רונית פלץ: אבל זה גם לוקח זמן.
<רונית פלץ: זה תרגומים, זה לא פשוט.
אברהם מיכאלי: צריך גם מוקד אנושי בשפות האלה?
<שושנה חסיד: יש.
<שושנה חסיד: יש לנו עברית, אנגלית, רוסית ובוכרית וערבית.
<מאיר ברקוביץ: וכל זה על שלוש הבנות, על שלוש שוטרות.
אברהם מיכאלי: אני שוב מודה לכם ומעריך אתכם על זה.
<מאיר ברקוביץ: אנחנו נהיה כנים.
<מאיר ברקוביץ: בסופו של דבר, שלוש שוטרות.
<מאיר ברקוביץ: במקרה או אולי לא במקרה העדיפו אותן, אבל במקרה יש שם שתיים מתוכן שדוברות כמה שפות.
<מאיר ברקוביץ: בסופו של דבר, זה שלוש שוטרות.
מיכל רוזין: החליפו אחת הלכה שפה, שתיים.
<מאיר ברקוביץ: אנחנו יכולים כבר לא מעט שנים ואני מקווה שעוד הרבה שנים הם ימשיכו איתנו לתת את השירות הזה, אבל זה לא משהו שהוא נובע מהעניין הזה.
אברהם מיכאלי: עו"ד ברקו, אני דווקא כן מצפה ממך עכשיו לבוא ולהציב דרישות לממונים עליך ולהגיד להם: רבותי, אחד, שתיים, שלוש.
אברהם מיכאלי: אם לא - אנחנו ככנסת נדרוש מהם.
אברהם מיכאלי: אין מה לעשות כי שפות זה הכרחי ותגבור המערכת האנושית זה הכרחי.
אברהם מיכאלי: עד עכשיו עשו לכם הנחה ולא הפעלתם את החוק או את הדרישות שרציתם בחוק.
אברהם מיכאלי: אני אגיש שאילתה לשר לביטחון הפנים: למה אתה לא מביא שם תקנים?
אברהם מיכאלי: לגבי שפות כרגע אנחנו מצפים שתוך מספר חודשים שאנחנו נעקוב אחרי תפעול המערכת נכניס גם את השפות.
אברהם מיכאלי: מי מהארגונים רוצה לומר עוד משהו?
אברהם מיכאלי: שירות בתי הסוהר, בבקשה.
<אילנה איבגי: אני סיימתי את תפקידי לפני חודשיים.
<אילנה איבגי: עברתי לתפקיד אחר, אני מתמחה בלשכה המשפטית.
<אילנה איבגי: העברתי את השרביט לרב כלאי רויטל והיא עושה את התפקיד כמו שהיא יודעת.
אברהם מיכאלי: האם יש לך משהו לחדש ולהוסיף לנו?
<רויטל אוברגוט: לא, אין לי בשלב זה.
<רויטל אוברגוט: התחלתי להיפגש עם - - -
אברהם מיכאלי: את מקבלת תיק מהפרקליטות או האסיר שבא עם - - -?
<רויטל אוברגוט: לא, אני נעזרת במחשבים של שב"ס ומסתכלת על - - -
אברהם מיכאלי: כן, אבל מאיפה את מקבלת את הנתונים?
<רויטל אוברגוט: מהמערכת של שירות בתי הסוהר.
אברהם מיכאלי: מה זה "מערכת שב"ס"?
אברהם מיכאלי: מי מזין אותם?
<רויטל אוברגוט: הרשמים בבתי הסוהר מזינים את קבלת האסיר לבית הסוהר.
אברהם מיכאלי: אבל מאיפה החומר מגיע?
<רויטל אוברגוט: מגיע מבית המשפט.
<קריאה: הכול חוזר לבתי המשפט.
<קריאה: הוא לא בא עם תיק.
אברהם מיכאלי: פעם באו עם תיק, ענת.
<רויטל אוברגוט: היא צודקת.
<רויטל אוברגוט: הוא מגיע עם כמה עמודים, במקרה הטוב הם גם מלאים.
אברהם מיכאלי: אני שואל לגבי אימות נתונים.
אברהם מיכאלי: את מאמתת נתונים מול מזכירות בית המשפט או מול הפרקליטות?
<רויטל אוברגוט: הרשמים מאמתים מול, לדעתי, הנהלת בתי המשפט, אבל אני לא יודעת בוודאות.
אברהם מיכאלי: חשוב לבדוק כי אם תקבלי מחר טענה יגידו לך: מאיפה קיבלת את הנתון הזה?
<רויטל אוברגוט: הם בודקים את זה.
<רויטל אוברגוט: הרשמים מאוד מסודרים.
<רויטל אוברגוט: יש להם עבודה סדורה והם חייבים להיות מדויקים.
אברהם מיכאלי: זה הולך לפי בית סוהר בית סוהר, או שזה הולך לפי מחוזות?
<רויטל אוברגוט: יש בתי סוהר וכל בית סוהר קולט את האסיר וכמה בית סוהר זה מחוז אחד.
<רויטל אוברגוט: אבל כל בית סוהר שקולט את האסיר, בית מעצר או בית סוהר, מזין את הנתונים באופן ראשוני.
אברהם מיכאלי: המשפחות, גברת אילנה בזמנו, תיארו תקשורת מולכם.
אברהם מיכאלי: מול מי הם עבדו?
אברהם מיכאלי: איתך.
<רויטל אוברגוט: עבדו עם אילנה.
<רויטל אוברגוט: אני בתפקיד חצי שנה.
אברהם מיכאלי: כשאני אומר "עבדו" זה בעצם היה טלפון ישיר אלייך.
<רויטל אוברגוט: מטלפנים אלינו, כן.
אברהם מיכאלי: חברים, מי רוצה להוסיף עוד משהו?
אברהם מיכאלי: אני רוצה לסכם את הדיון הזה בינתיים.
אברהם מיכאלי: מצד אחד, אנחנו שמחים שאנחנו התקדמנו בצורה משמעותית מאז הדיון הקודם.
אברהם מיכאלי: שמחתי לקבל את הדיווח של עו"ד ברקוביץ שהוא בעצם ממונה היום על מדור נפגעי עבירה במשרד לביטחון הפנים.
אברהם מיכאלי: אין ספק שאנחנו עוד לא הגענו לגמר המלאכה.
אברהם מיכאלי: אנחנו כרגע נמצאים באיזשהו מהלך של שיפור המצב, אבל את התוצאות כפי שאמרו פה גם חברי חברי הכנסת נבחן במבחן התוצאה, מבחן התפעול.
אברהם מיכאלי: אני מבקש להשלים את כל מה שנדרש מבחינתכם להיערכות.
אברהם מיכאלי: אני מבקש מהמשפחות ומהארגונים להטריד אותנו ולהודיע לנו מה המצב עד קיום הדיון הבא שעליו נחליט.
<דורית ואג: לדעתי, צריך בתחילת כנס החורף.
<דורית ואג: אין טעם לפני.
אברהם מיכאלי: עם מזכירות הוועדה נתאם את הדיון הנוסף.
<לרה צינמן: אם אנחנו ניתקל נדווח.
אברהם מיכאלי: תדווחו לנו, אנחנו פה.
אברהם מיכאלי: אנחנו נרכז את הדברים בצורה כזאת שנעשה דיון אחרי תקופה סבירה.
אברהם מיכאלי: לא כל שבוע נעשה דיון, אלא אחרי שהמערכת כבר בעזרת השם תפעל.
אברהם מיכאלי: כל המטרה היא להגיע למצב מקסימאלי של תקשורת טובה גם עם מערכת מנ"ע, גם עם אותם גורמים שכרגע גילינו שמצד אחד יש להם רצון טוב, אבל הם מוגבלים בחוק, או משרד הרווחה או משרד הבריאות – מה מותר ומה אסור להם.
אברהם מיכאלי: את השיפורים הבאים נעשה כחברי כנסת אולי גם בחקיקה.
אברהם מיכאלי: הנה, נמצאת פה איתי מיכל.
אברהם מיכאלי: אם אתם לא תיזמו את החיקוקים, ואני מתכוון פה למשרד המשפטים ולמשרד לביטחון הפנים, יכול להיות שאנחנו ניזום כוועדה פה את התיקון שצריך לפי התלונות שלכם כי לנו יותר קל ליזום חקיקות מבחינת מהירות והכול.
מיכל רוזין: בדרך כלל זה מזרז אותם.
אברהם מיכאלי: כן, עד שאתם תריצו את התזכיר שלכם אנחנו עוד שנתיים לא ניפגש פה.
אברהם מיכאלי: המשפחות מספיק סבלו ומספיק עברו את הטראומה של אותן פגיעות שהן חוו על בשרם לצערן.
אברהם מיכאלי: אני רוצה שלפחות את התקשורת המינימאלית הזאת הם יקבלו ממי שצריך לקבל ולעזור להם להתגבר על האבדה שלהם.
אברהם מיכאלי: אני מודה שוב לברקו ולצוות שלו ולכל מי שקשור אליו.
אברהם מיכאלי: שוב, זה לא בשביל להגיד לך עכשיו תודה ולך לנוח אלא בשביל לדווח לי עוד חודש-חודשיים שהמצב משתפר.
אברהם מיכאלי: הישיבה נעולה, תודה רבה.
דוד רותם: אנחנו נעשוק היום בתקנות החברות: תקנות החברות (הצבעה בכתב והודעת עמדה), תקנות החברות (הוכחת בעלות במניה), צו החברות (תיקון התוספת הראשונה לחוק).
דוד רותם: משרד המשפטים, בבקשה, רוני.
<רוני טלמור: תודה רבה לוועדה שקבעה את הדיון ממש בתחילת המושב.
<רוני טלמור: התיקון הזה או תיקון בשלושה סטים של תקנות באוצר.
<רוני טלמור: ניצן, היועצת המשפטית לוועדה, הכינה מסמך רקע מאוד יפה וגם עזרה לנו מאוד בשלבי ההכנה של התקנות ואני רוצה להודות לה, בראש הדברים, קודם כל על העבודה המצוינת שהיא עשתה לגבי התקנות.
<רוני טלמור: כמו שהיא הציגה וכמו שהוצג בפניכם על ידנו, למרות שיש כמה סטים של תקנות, בעצם יש פה שלוש תמות שעוברות לאורך התקנות: התמה הראשונה היא התאמה של התקנות של הצבעה בכתב, הוכחת בעלות, הודעה ומודעה וגם הצו בנושא של הצבעה באינטרנט.
<רוני טלמור: כבר בתיקון 16 לחוק החברות הוכנסו תיקונים שמטרתם או התקווה מאחוריהם היית שהצבעה באינטרנט תלך ותתפתח גם בארץ, כפי שנעשה במדינות מתוקנות בעולם.
<רוני טלמור: הנושא הזה לא קרה בשנים האחרונות ולכן רשות ניירות הערך – יושב-ראש הרשות שמואל האוזר יושב כאן ויציג בעצמו – יזמה תיקון לחוק שדרכו מוקמת מערכת הצבעות שתאפשר לכל בעלי המניות בכל החברות ולא רק לבעלי מניות להצביע בנוחיות מהבית עם מינימום ביורוקרטיה ומקסימום יכולת לבעלי המניות להשפיע.
<רוני טלמור: אנחנו מציעים פה בתקנות לעשות את ההתאמות הנדרשות כדי שהתיקון שכבר אושר על-ידי ועדת המדע באוקטובר 2013 יוכל להיכנס לתוקף ולחול על בעלי המניות בחברות, לפי חוק החברות.
<רוני טלמור: התיקון השני, שמתייחס גם הוא לתיקון 16, מתייחס להוספת נושא לסדר-היום.